Foreløpig har de tre bondesamvirkene inngått avtale med islandske produsenter om å importere rundt 30.000 rundballer.– Island har svært god helsestatus i landbruket, og det har vært avgjørende for denne avtalen at vi ikke bidrar til uønsket import fra land med høy risiko for innførsel av plante- eller dyresykdommer, sier landbruksdirektør Trond Fidje i Felleskjøpet Agri i en pressemelding.NTB skrev i juli at islandske bønder både i år og de siste to-tre årene har hatt gode fôravlinger. Ifølge vurderinger fra Mattilsynet er det også liten risiko for smitte fra fôr fra mange soner på Island.De 30.000 rundballene som importeres fra Island, nå vil likevel ikke dekke det totale behovet norske bønder har for grovfôr. Anslag tyder på at om lag halvparten av fôravlingene er tapt i år. På nettsiden Fôrformidling har norske bønder for øyeblikket etterlyst 168.000 rundballer til 47.000 dyr.– Det er fortsatt halmberging, omfordeling av grovfôr og økt kraftfôrtildeling som er hovedtiltakene, men avtalen vil være et godt bidrag i tillegg for dem som er hardest rammet, sier Fidje i Felleskjøpet.(©NTB)